3. ΝΟΜΟΘΕΤ. ΔΙΑΤΑΓΜΑ υπ' αριθ. 1087 της 16/24 Σεπτ. 1949 (ΦΕΚ Α΄ 224) Περί αναδιοργανώσεως και αποστολής του Σώματος Κτηνιατρικού και Ιππωνειών. Άρθρ.1.-Το Σώμα Κτηνιατρικού και Ιππωνειών έχει ως αποστολήν: 1.Την συγκρότησιν, οργάνωσιν, διοίκησιν, πλαισίωσιν, επάνδρωσιν και εκπαίδευσιν των εν άρθρ. 2 του παρόντος Μονάδων και Εγκαταστάσεων. 2.Την πλαισίωσιν δι' επιστημονικού Κτηνιατρικού και Τεχνικού Προσωπικού Μονάδων ετέρων αρμοδιοτήτων. 3.Την εκπαίδευσιν Προσωπικού άλλων Όπλων και Σωμάτων εις την ειδικότητα του Πεταλατού και Νοσοκόμου Κτηνών. 4.Την πρόβλεψιν, προμήθειαν, εναποθήκευσιν, συντήρησιν και διανομήν εις Μονάδας και Υπηρεσίας του Στρατού Κτηνιατρικού, Φαρμακευτικού, Επιδεσμικού, Χειρουργικού και Μικροβιολογικού Εργαστηριακού Υλικού. 5.Την μέριμναν διαφυλάξεως της υγείας των κτηνών του Στρατεύματος και της προς εργασίαν ικανότητός των, την πρόληψιν και καταπολέμησιν, επιζωοτιών και την εν γένει θεραπείαν των ασθενών κτηνών. 6.Την προμήθειαν και στοιχειώδη εκγύμνασιν των δια το Στράτευμα αναγκαιούντων κτηνών. "7.Την συμβολήν εις την βελτίωσιν της ιπποπαραγωγής και ημιονοπαραγωγής της Χώρας επί τω τέλει εξευρέσεως των δια το Στράτευμα αναγκαιούντων κτηνών, ίππων και ημιόνων. Προς τούτο καθιερούνται χρηματικά έπαθλα, άτινα χορηγούνται εις τους αγρότας παραγωγούς ημιόνων και ίππων, των οποίων τα κτήνη είναι ποιοτικώς κατάλληλα, συμφώνως προς τας υπό της Διευθύνσεως του Σώματος Κτηνιατρικού και Ιππωνειών συντασσομένας εκάστοτε προδιαγραφάς, κατά τας συμφώνως τω άρθρ. 19 του Ν.Δ. 1360/1942 διενεργουμένας υπό του Υπουργείου Γεωργίας ιππικάς εκθέσεις. Η εκ της εφαρμογής των ανωτέρω οριζομένων δαπάνη θα βαρύνη τον προϋπολογισμόν του Υπουργείου Εθνικής Αμύνης". Η παρ. 7 αντικατεστάθη ως άνω δια του Ν.Δ. 4596/1966. 8.Την συμμετοχήν εις την ταξινόμησιν των κτηνών της Χώρας. 9.Την παρακολούθησιν της δυνάμεως των κτηνών του Στρατού. 10.Την Υγειονομικήν επιθεώρησιν των δια την διατροφήν του Στρατεύματος προοριζομένων τροφίμων ζωϊκής προελεύσεως. 11.Την συμμετοχήν μετά της Γ3 Διευθύνσεως του Γενικού Επιτελείου Στρατού εις τον έλεγχον της ποιότητος των ειδών νομής. Άρθρ.2.-Το Σώμα Κτηνιατρικού και Ιππωνειών διαθέτει: 1.Όργανα Διευθύνσεως. Τοιαύτα είναι αι  εις το Γενικόν Επιτελείον Στρατού, την Γενικήν Διεύθυνσιν Υπουργείου Στρατιωτικών  και   τα   Στρατηγεία   των   Μ. Μονάδων   ΔιευθύνΣελ. 1075 Σώμα Κτηνιατρικό 36.Μ.λ.1-3 σεις και Γραφεία Κτηνιατρικού και Ιππωνειών. 2.Όργανα εκτελέσεως. Τοιαύτα είναι Μονάδες Κτηνιατρικού και Ιππωνειών ήτοι Νοσοκομεία Κτηνών, αποσπάσματα Κτηνιατρικού και Ιππωνειών, Κέντρα Ιππωνειών, Αποθήκαι Κτηνιατρικού Υλικού, Εργαστήρια Κτηνιατρικών Ερευνών, Κέντρον Εκπαιδεύσεως Κτηνιατρικού και Ιππωνειών, Κτηνιατρικαί Υπηρεσίαι Μονάδων, συνεργεία κατασκευής πεταλωτικού Υλικού και ενδεχομένως, Γραφεία Ταξινομήσεως Κτηνών και Ιπποφορβεία. Άρθρ.3.-Το προσωπικόν του Σώματος Κτηνιατρικού και Ιππωνειών καθορίζεται εκάστοτε βάσει των υπό του Γ.Ε.Σ. συντασσομένων πινάκων συνθέσεως και απαρτίζεται εκ: 1.Αξιωματικών Κηνιατρικού. Ούτοι είναι διπλωματούχοι Κτηνιατρικών Σχολών Ημεδαπής ή Αλλοδαπής, κατατασσόμενοι εις το Στράτευμα με τον βαθμόν του Υποκτηνιάτρου. Οι εκ τούτων κατατασσόμενοι δια διαγωνισμού, συμφώνως τω Νόμω "περί οργανώσεως και στελεχών του εν Ειρήνη Στρατού" δέον να μη έχωσιν υπερβή το 34ον έτος της ηλικίας των. Οι Αξιωματικοί Κτηνιατρικού διευθύνουσι και πλαισιούσι τας εις το Γενικόν Επιτελείον Στρατού, την Γενικήν Διεύθυνσιν Υπουργείου Στρατιωτικών και τα Στρατηγεία των Μ. Μονάδων Διευθύνσεις και Γραφεία Κτηνιατρικού και Ιππωνειών, διοικούσι και πλαισιούσι τας εν τω προηγουμένω άρθρω Μονάδας και Υπηρεσίας και επιμελούνται της εκπαιδεύσεως του προσωπικού αρμοδιότητος Κτηνιατρικού και Ιππωνειών. Τα της προαγωγής και σταδιοδρομίας των Κτηνιατρικών Αξιωματικών ρυθμίζονται υπό του εκάστοτε ισχύοντος Νόμου "περί Στρατιωτικής Ιεραρχίας και Προβιβασμών". 2.Προσωρινώς εκ των υπηρετούντων κατά την ισχύν του παρόντος Αξιωματικών και Ανθυπασπιστών, Αρχιτεχνιτών Κτηνιατρικού και Ιππωνειών των κριθησομένων καταλλήλων κατά τας διατάξεις του Νόμου "περί Νέων Όπλων και Σωμάτων". 3.Αξιωματικών Φροντιστών Μονάδων, αρμοδιότητος Κτηνιατρικού Σώματος κατά ειδικώτερον υπό του Νόμου "περί Φροντιστών Μονάδων" καθοριζόμενα. 4.Ανθυπασπιστών και Μονίμων ή Εθελοντών Οπλιτών Τεχνιτών Νοσοκόμων Κτηνών Πεταλωτών και τοιούτων Γεν. Καθηκόντων κατά τα ειδικώτερον υπό των Νόμων "περί εθελοντών ανακατεταγμένων και Μονίμων Οπλιτών και Ανθυπασπιστών και περί Τεχνιτών" καθοριζόμενα. Σελ. 1076 5.Στρατευσίμων και Εφέδρων Οπλιτών, βάσει των οικείων Συνθέσεων ή πινάκων κατανομής Οπλιτών. Άρθρ.4.-Δια Β.Δ/τος στηριζομένου εις απόφασιν του Ανωτ. Στρατιωτικού Συμβουλίου κανονισθήσονται αι λεπτομέρειαι της εφαρμογής του παρόντος Ν.Δ./τος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εξεδόθη το Β.Δ. 28 Ιουν./15 Ιουλ. 1950 (ΦΕΚ Α΄ 155) περί τρόπου ενεργείας διαγωνισμού προς πλήρωσιν κενών θέσεων Μονίμων Υποκτηνιάτρων.